钦定古今图书集成/明伦汇编/闺媛典/第145卷 > 余鐖妻陶氏
## 钦定古今图书集成/明伦汇编/闺媛典/第145卷 > 余鐖妻陶氏

按《临海县志》：“陶氏，尚书中立裔孙，余侍御鐖妻也。年
十九，归余仅阅月。鐖巡按广西，逾年得代，携之京师，
舟届淮扬，忽遘疾，陶侍汤药，至废寝食，吁天求以身
代。及没，每恸绝而复苏，扶榇还，朝夕哭奠如礼。服阕
犹缟素足，不越户限数十年。弘治中，郡守罗侨以事
闻，诏旌表。”